বব বেরি
রবার্ট বেরি (ইংরেজি: Bob Berry; জন্ম: ২৯ জানুয়ারি, ১৯২৬ - মৃত্যু: ২ ডিসেম্বর, ২০০৬) ল্যাঙ্কাশায়ারের ম্যানচেস্টারের গর্টন এলাকায় জন্মগ্রহণকারী ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৫০ সালে সংক্ষিপ্ত সময়ের জন্য ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে ল্যাঙ্কাশায়ার, ওরচেস্টারশায়ার ও ডার্বিশায়ারের প্রতিনিধিত্ব করেছেন বব বেরি। দলে তিনি মূলতঃ স্লো লেফট-আর্ম অর্থোডক্স বোলার হিসেবে খেলতেন। এছাড়াও নিচেরসারিতে বামহাতে ব্যাটিং করতেন তিনি।